જે બેઠક પર ખરાખરીનો જંગ હોય ત્યાં મહિલાને ઉમેદવારી આપવાનું જોખમ બંનેમાંથી એક પણ પક્ષે ઉઠાવ્યું નથી. બન્ને પક્ષના વલણથી મહિલા અનામતની જરૂરિયાત વધુ પ્રસ્તુત બને છે. અસમાનતા સમાજના માળખામાં જ હોય તો એ માત્ર સદભાવથી નથી બદલાતી. એને માટે કાયદાનો સહારો જોઈએ અને નિયમોનાં બંધન ઊભાં કરવાં જ પડે. બાકી પક્ષના નેતાઓ જાહેરમાં ગમે તે વાત કરતાં હોય, પણ વિચારને અમલમાં મૂકતી વખતે તો સદીઓ જૂના પૂર્વગ્રહો જ કામ કરી જાય છે.